Source: https://szegeditorvenyszek.birosag.hu/sajtoszoba?page=1
Timestamp: 2020-02-18 19:03:15
Document Index: 12913516

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Emberölés bűntette miatt letartóztatásban a mórahalmi férfi
A Szegedi Járásbíróság elrendelte annak a férfinak a letartóztatását, aki megalapozottan gyanúsítható emberölés bűntettének elkövetésével. A bíróság döntése alapján a gyanúsított letartóztatása 2020. február hó 06. napjáig tart.
A Szegedi Törvényszék megállapította, hogy dr. M-Z. P. alperes a 2019. július 25. napján Facebook profilján közzétett nyilatkozatában azzal a valótlan állításával, hogy dr. J. T. I. r. felperes és dr. H. Cs. II. r.
Tájékoztatás másodfokú ítéletről - csődbűncselekmény bűntette
A Szegedi Törvényszék másodfokú tanácsa az ún. „Szeviép”-ügyben az elsőfokú bíróság ítéletét megváltoztatta és az I. r., a II. r., valamint a III. r. vádlottat az ellene társtettesként elkövetett csődbűncselekmény bűntette miatt emelt vád alól felmentette.
Öt férfi került letartóztatásba bűnszervezetben elkövetett költségvetési csalás bűntette miatt
A Szegedi Járásbíróság elrendelte annak az öt férfinak a letartóztatását, akiket bűnszervezetben elkövetett, különösen jelentős vagyoni hátrányt okozó költségvetési csalás bűntette és más bűncselekmények megalapozott gyanúja miatt kedden vett őrizetbe a Nemzeti Adó- és Vámhivatal. A bíróság döntése alapján a gyanúsítottak letartóztatása 2020. január hó 05. napjáig tart.
A Szegedi Törvényszék büntetés-végrehajtási bírája a mai napon az emberölés bűntette miatt 15 év szabadságvesztésre ítélt Sz. A. elítéltet a szabadságvesztésből nem jogerősen feltételes szabadságra bocsátotta annak megállapítása mellett, hogy a feltételes szabadság ideje alatt az elítélt pártfogó felügyelet alatt áll.
Letartóztatásban két román kábítószercsempész
A Szegedi Járásbíróság elrendelte annak a két román állampolgárságú férfinak a letartóztatását, akiket különösen jelentős mennyiségű kábítószerre elkövetett kábítószer birtoklása bűntettének megalapozott gyanúja miatt csütörtökön vett őrizetbe a rendőrség. A bíróság döntése alapján a gyanúsított letartóztatása 2019. december hó 22. napjáig tart.
Négy ember letartóztatásban új pszichoaktív anyaggal visszaélés bűntette miatt
A Szegedi Járásbíróság elrendelte annak a három nőnek és egy férfinak a letartóztatását, akiket bűnszövetségben elkövetett új pszichoaktív anyaggal visszaélés bűntette és más bűncselekmények megalapozott gyanúja miatt kedden vett őrizetbe a rendőrség. A bíróság döntése alapján a gyanúsítottak letartóztatása 2019. december hó 21. napjáig tart.
Letartóztatásban a szerb-magyar embercsempész
A Szegedi Járásbíróság elrendelte annak a szerb-magyar állampolgárságú férfinak a letartóztatását, akit vagyoni haszonszerzés végett elkövetett embercsempészés bűntettének és közokirat-hamisítás bűntettének megalapozott gyanúja miatt vasárnap vett őrizetbe a rendőrség. A bíróság döntése alapján a gyanúsított letartóztatása 2019. december hó 20. napjáig tart.